পুলিশ নাকি মানুষের উপর গুলি করছিলো নানায় নাকি তখন গুলি খাইয়া মরছে। নানার লগে পাশের গ্রামের আর একজন ছিলো। হে কইছে, হে নাকি দেখছে পুলিশে নানার লাশ ট্রাকে তুইল্যা লইয়া গেছে। এরপর তো নানার ভাইয়েরা আর নানীরে তাগো বাড়ি থাইক্যা বাইর কইরা দিছে। নানী তো মারে কোলে কইরা তার বাপের বাড়িতে আইয়া পড়ছিল। যতদিন নানীর বাপ আছিলো ততদিন নানীরে আর মায়েরে দেখছে। হের পর নানায় মইরা যাওনের পর নানীর ভাইয়েরা আর নানীরে থাকতে দিলো না। একজন অসুস্থ মানুষের লগেই মায়ের বিয়া দিয়া হেগো দায় শেষ করলো।